26/10/2012 | Administración LocalMunicipal
Miño
Notificación de acuerdo a Procorsa, S. A.

Intentada a notificación ao interesado o día 24.09.2012, as 13:30 horas, no último domicilio coñecido, sen que se puidera practicar a mesma por ser devolta pola oficina de correos, sen ser posible a súa realización por causas non imputables á Administración, de conformidade co disposto nos artigos 58 y 59.5º de la Lei 30/1992, de 26 de novembro, de réxime xurídico das administracións públicas e do procedemento administrativo común, modificada pola Lei 4/1999, notifícase a PROCORSA S. A., mediante a publicación do presente anuncio no Taboleiro de Edictos do Concello no seu último domicilio e no BOP, a Resolución de Alcaldía de data 7 de setembro de 2012, dictada polo Alcalde de Miño, cuxo tenor literal é o seguinte: RESULTANDO que, en data 10.05.2011 presentouse no Rexistro Municipal (r. e. nº 3236), pola Polícia Local de Miño emitiuse informe no que se denuncia que na Travesía do Curro existe unha vaia de madeira que se tambalea como consecuencia do vento resultando perigoso para os viandantes e os vehículos que transitan polo lugar. RESULTANDO que, en data 16.05.2011, e a vista do citado informe, emitiuse informe técnico por parte da Arquitecta Técnica Municipal, no que se indica en sínteses que o calo existente, tanto na Travesía do Curro como na Rúa Carreira, atópanse na súa totalidade en moi mal estado de conservación, con un gran desplome amarrado provisionalmente. Indicase no devandito informe que debe solicitarse a PROCORSA, S. L que tome as medidas oportunas para que o valo garanta a seguridade de peóns e vehículos e cumpra coas condicións de seguridade e ornato establecidas nas condicións da licenza. RESULTANDO que, en data 31.05.2011 (r. s. nº 2600) remítese a PROCORSA, S. L. traslado do informe emitido pola Arquitecto Técnica Municipal os efectos de que proceda a adoptar as medidas oportunas para garantir a seguridade de peóns e vehículos e cumprir as obrigas de seguridade e ornato sinalados na licenza. O cal foi debidamente notificado en data 07.06.2011, segundo consta acreditado no expediente administrativo. RESULTANDO que, previos os preceptivos informes, en data 08.02.2012 dictouse Resolución de Alcaldía na que se acordaba “PRIMEIRO.- Incoar expediente de orde de execución contra PROCORSA, S. L, en relación coa situación que presenta o valado de obra da edificación con fronte a Rúa Carreira e Travesía do Curro, con licenza de obra número 2006/LI004/000061, deste Concello de Miño, por incumprimento das obrigas previstas nos artigos 9 e 199 da LOUGA, debendo de proceder na Rúa Carreira a retirada e reposición de valo de obra e desmontaxe do cabreado provisional que colga da fachada e o montaxe do mesmo, e na Travesía do Curro o desescombro do valo derrubado, maleza e escombro nunha superficie de 90 m2 e a realización das beirarrúas e pavimentación da zona de cesión e conexión as redes municipais, no prazo máximo de trinta (30) días, segundo se indica no informe da Arquitecta Técnica Municipal de data 30.01.2012.” RESULTANDO que, notificada a citada Resolución en data 16.03.2012 a interesada segundo consta acreditado no expediente administrativo, por PROCORSA S. L non se tiveron presentado alegacións dentro do prazo de 10 días, segundo certificado emitido pola Secretaria municipal en data 10.04.2012. RESULTANDO que, en data 20.04.2012 dictouse Resolución de Alcaldía na que se acordaba: “PRIMEIRO.- Ordear a PROCORSA, S. L, que proceda no prazo máximo de trinta (30) días na Rúa Carreira a retirada e reposición de valo de obra e desmontaxe do cabreado provisional que colga da fachada e o montaxe do mesmo, e na Travesía do Curro o desescombro do valo derrubado, maleza e escombro nunha superficie de 90 m2 e a realización das beirarrúas e pavimentación da zona de cesión e conexión as redes municipais, segundo o indicado no informe da Arquitecta Técnica Municipal de data 30.01.2012. SEGUNDO.- ADVERTIR á interesada de que no suposto de incumprimento do ordenado o Concello procederá á execución subsidiaria a costa do interesado ou á execución forzosa mediante á imposición de multas coercitivas de 300 a 6.000 euros que serán reiterables ata acadar a execución da actuación ordenada, e todo elo, sen prexuízo das responsabilidades de orde civil ou penal que poidan ser esixidas polos danos que poidan xerarse en bens e persoas como consecuencia da situación da parcela ou edificación, de conformidade co disposto no artigo 216.2 da Lei 9/02.” RESULTANDO que, en data 16.05.2012 (r. e. nº 3079), por D. Zachary Josanu Calix, actuando en nome e representación de PROCORSA S. L se presentou escrito no que se indica, en relación co expediente 2011/VP011/000044, que PROCORSA, S. L non é propietaria de ningunha promoción dende o 29.11.2011, por ter sido obxecto de execución hipotecaria segundo sentenza xudicial. RESULTANDO que, en data 21.06.2012 (r. s. nº 2297, de data 22.06.2012) se remitiu oficio de Alcaldía solicitando a PROCORSA S. L que considerando que non se tiña solicitado transmisión da licenza de obras se procederá a identificar o actual propietario da promoción urbanística, coa advertencia expresa de que no caso de non facelo se continuaría o expediente co titular da licenza por canto da mesma derivan as obrigas de urbanizar. Segundo obra no expediente administrativo foi intentada a notificación en data 26.06.2012, as 11:00 horas, e en data 27.06.2012 ás 13:30 horas, sendo devolto polo servizo de correos, non sendo posible a súa notificación. CONSIDERANDO, que os propietarios da edificación é PROCORSA, S. L, segundo consta no expediente administrativo e que na data actual non consta que se tivera solicitado transmisión da licenza de obras, nin que se tivera comunicado que a devandita edificación non é de titularidade de PROCORSA S. L. CONSIDERANDO que, a pesar da súa alegación se ben non aporta a referida sentencia nin outra documentación acreditativa da falla de titularidade da promoción urbanística. CONSIDERANDO que, de acordo co artigo 13 do Decreto de 17 de xuño de 1955, polo que se aproba o Regulamento de Servicios das Corporacións Locais, as licenzas relativas as condicións dunha obra, instalación ou servizo serán transmisibles, debendo o antigo e novo constructor ou empresario comunicalo por escrito a Corporación, sen o cal quedarán ambos suxeitos a todas as responsabilidades que se deriven para o titular. CONSIDERANDO que, o artigo 8 da Lei 9/2002, de 30 de decembro, de ordenación urbanística e de protección do medio rural de Galicia, establece neste senso “a transmisión das fincas non modificará situación do titular das mesmas respecto dos deberes establecidos na lexislación urbanística ou aso esixibles polos actos de execución derivados da mesma. O novo titular quedará subrogado no lugar e posto do anterior propietario nos seus deberes e deritos urbanísticos, así como nos compromisos que este tivera contraído ca administración urbanística competente (.)” VISTA a normativa citada e demais de legal e pertinente aplicación, PRIMEIRO.- REQUIRIR a PROCORSA, S. L, que no prazo máximo de dez (10) días hábiles a contar dende o día seguinte a notificación da presente Resolución proceda a identificar o actual propietario da promoción urbanística, e a comunicar por escrito a transmisión da licenza de obra, de conformidade co sinalado no artigo 8 da Lei 9/2002, e no artigo 13 do Decreto de 17 de xuño de 1955 polo que se regula os Servizos das Corporacións Locais. SEGUNDO.- ADVERTIR á interesada de que no caso de que non proceda a identificar o actual propietario da promoción urbanística, procederase a continuar o expediente con PROCORSA, S. L por ser a titular da licenza da que derivan as obrigas de urbanizar os terreos obxecto de cesión, por canto non consta no Concello que por vostede ou o novo propietario se procedera a dar traslado da transmisión da licenza que ampara a referida promoción urbanística. NOTIFICAR a presente Resolución aos interesados coa expresión dos recursos pertinentes”. O que lle comunico, para o seu coñecemento e efectos, significándolle que, de acordo co disposto na Lei 29/1998, do 13 de xullo, reguladora da xurisdicción contencioso – administrativa, contra o presente acordo, que pon fin á vía administrativa, pode interpor alternativamente ou recurso de reposición potestativo, no prazo dun mes, que se contará desde o día seguinte ao da recepción desta notificación, perante o mesmo órgano que ditou o acto, ou recurso contencioso–administrativo, perante o Xulgado do Contencioso–Administrativo da Coruña, no prazo de dous meses que se contarán desde o día seguinte ao da recepción desta notificación. Se optar por interpor o recurso de reposición potestativo non poderá interpor recurso contencioso–administrativo até que aquel for resolto expresamente ou se producir a súa desestimación por silencio. Todo isto sen prexuízo de que poida exercitar calquera outro recurso que estimar pertinente. Miño, 15 de outubro de 2012 A secretaria Asdo.: Alejandra Rodríguez Menéndez